open-index/open-wikipedia-markdown huggingface dataset:
Imposto sobre Bens Inmobles

O **Imposto sobre Bens Inmobles** (tamén chamado IBI polas siglas en castelán de *Impuesto sobre Bienes Inmuebles*) é un imposto local obrigatorio en España xestionado polos concellos e a administración central. O imposto varía segundo o valor do inmoble e debe ser pagado polo titular do mesmo. Este imposto calcúlase segundo unhas táboas que fixa cada concello.

## Conceptos básicos
A normativa refírese a:
* Feito impoñible, ser titular de calquera propiedade ou concesión de bens urbanas ou rústicos. Artigo 61.
* Suxeito pasivo, son os contribuíntes xa sexan persoas naturais ou xurídicas e as comunidades de bens e sociedades civís.

O imposto págase por anos completos. O prazo máximo que ten a administración para reclamar o pagamento debido é de catro anos antes da súa prescrición.

## Exencións
Están exentos dos impostos os bens propiedade de concellos, as propiedades militares do estado, os bens destinados ao culto de calquera confesión, conxuntos históricos protexidos, monumentos cunha antigüidade superior a cen anos, os hórreos e cabazos de non menos de cen anos de Asturias e Galiza, entre outros bens. Artigo 62.

## Normativa legal
* Ley reguladora de las Haciendas Locales (Real Decreto Legislativo 2/2004)
* Ley del Catastro Inmobiliario (Real Decreto Legislativo 1/2004)
* Reglamento de desarrollo (Real Decreto 417/2006)

## Notas
Silvela

O termo **Silvela** pode referirse a:

Como topónimo, pode referirse a:

;En Galiza
***Silvela**, parroquia do concello de Friol;
****Silvela**, lugar de dita parroquia;
***Silvela**, lugar da parroquia de Carballedo, no concello de Cerdedo-Cotobade;
***Silvela**, lugar da parroquia de San Martín de Suarna, no concello da Fonsagrada;
***A Silvela**, lugar da parroquia de Noceda, no concello das Nogais;
***A Silvela**, lugar da parroquia de Cazás, no concello de Xermade.

Amais, como apelido, pode referirse a:

***Francisco Silvela**, avogado e político español (1843-1905).

## Véxase tamén
### Outros artigos
Vasos comunicantes

miniatura|340px|Vasos comunicantes.
Os **vasos comunicantes** son recipientes unidos por un conduto. Se vertemos un líquido nun recipiente calquera, este acada a mesma altura en todos eles. Isto é debido a que a superficie do líquido en contacto co aire está sometida á mesma presión en todos os puntos. Dita presión é a presión atmosférica.
## Aplicacións
As aplicacións habituais son a trasfega de líquidos entre recipientes e o sifón.
Lappeenranta

**Lappeenranta** (en sueco *Villmanstrand*) é unha cidade de Finlandia, situada no sueste do país, na rexión de Carelia do Sur (da cal é capital). Segundo o censo de 2012, a cidade ten unha poboación de 72.445 habitantes.

## Etimoloxía 
O nome *Lappeenranta* consiste no xenitivo de *Lappee* e o apelativo *ranta* que significa "beira". A historia de Lappeenranta inclúe o municipio rural de Lappee e o hundred Lapvesi. O nome sueco *Villmanstrand* contén as palabras *vildman* (home fiero), e *strand* (beira). O home fiero aparece no escudo de armas de Lappeenranta.

## Historia 
Lappeenranta formouse orixinalmente ao redor dun promontorio próximo ao lago Saimaa. No século XVI, o mercado foi trasladado de Kauskila, o antigo centro de Lappe, á actual fortaleza. A primira mención a Lapwes, como era chamada, é unha carta de privilexio de 1542 que subxugou o mercado baixo a autoridade de Viborg.

A cidade foi fundada en 1649 por Cristina de Suecia, lexitimizando o comercio no daquela popular mercado de Lapvesi. Porén, a carta de privilexio parlamentario e o escudo foron testemuñados en 1652. Nese momento, Lappeenranta era un importante porto para o alcatrán.

Entre 1721 e 1743, Lappeenranta foi a capital de Kymmenegård e Savonlinna.

En 1741, a batalla de Villmanstrand enfrontou aos exércitos sueco e ruso nam was fought between the Swedish and Russian armies in the Guerra Ruso-Sueca de 1741–1743. A batalla rematou cunha vitoria rusa. A cidade foi saqueada, as construcións de madeira incluída a cancelería provincial foron queimadas e os arquivos eclesiásticos foron danados.

O municipio de Lappee foi anexionado a Lappeenranta en 1967, e Nuijamaa en 1989. Durante a crise financeira de 2009 e 2010, Joutseno e Ylämaa foron anaxionados respectívamente a Lappeenranta.

## Xeografía 
Lappeenranta está situada ao sueste de Finlandia, á beira do lago Saimaa, situado ao norte do termo municipal. O concello ten uns 37&nbsp;km de fronteira con Rusia, e un posto fronteirizo, o de Nuijamaa. A meirande parte do concello está ocupada por bosques e terras agrícolas.

### Clima 

## Notas 
## Véxase tamén 
### Ligazóns externas 
* Páxina oficial (en varios idiomas)
Rublacedo de Abajo

**Rublacedo de Abajo** é un concello español da provincia de Burgos (Castela e León). A súa poboación é de 33 habitantes (INE 2012).

## Véxase tamén 
### Ligazóns externas 
*Páxina oficial do concello
Blas Artime Llamar

**Blas Artime Llamar**, nado en Xixón o 29 de outubro de 1931 e finado o 11 de decembro de 2013, é un exfutbolista que xogaba na demarcación de centrocampista.

## Traxectoria 
Destacou xogando no Racing de Ferrol de onde pasa ao Celta de Vigo en 1954 xunto ao tamén racinguista Jesús Ares. Ares debutou esa mesma tempada pero Artime tivo que agardar ao ano seguinte, se ben converteuse nun dos fixos no once inicial, disputando 27 encontros e marcando dous goles.

Permaneceu no Celta ata o ano 1957, cando fichou polo Córdoba CF. En 1962 fichou polo CD Lugo, con quen disputou a liga de ascenso a Segunda División no ano 1963.
Manuel López Arias

**Manuel López Arias**, nado en Monforte de Lemos o 12 de maio de 1936 e finado en Vilagarcía de Arousa o 19 de xullo de 2025, foi un futbolista galego, máis coñecido como **Manolín**. Xogaba na demarcación de gardameta.

## Traxectoria 
Formouse futbolisticamente xogando nos equipos de Monforte, o Arenas e o Lemos, este xa na Terceira División.

Na tempada 1953/54 fichou polo Celta de Vigo, porén sería cedido á Cultural Leonesa, xa que a portería estaba cuberta con Adauto, Dauder e Padrón.

Finalmente debutou na Primeira División o 19 de febreiro de 1956 substituíndo a Padrón.

Trala marcha en anos consecutivos de Adauto e Dauder comezou a contar con oportunidades a partir da tempada 1957/58.

Tras asentarse como titular na tempada 1958/59, ano no que o equipo descendeu a Segunda División, o Sevilla FC fichouno en 1959.

En Sevilla competiu durante seis anos sen chegar nunca a ser titular indiscutíbel.

En 1965 fichou polo CF Badalona e un ano despois polo Granada CF, onde se retirou do fútbol en activo en 1969.
Kouvola

**Kouvola** é unha cidade de Finlandia, situada na rexión de Kymenlaakso ao sur do país, rexión da que é capital. A súa poboación ascende a 87.323 habitantes segundo o censo de 2012.

## Historia 
Pouco despois da apertura da liña de ferrocarril a San Petersburgo en 1870, construíuse unha estación no sitio da futura Kouvola (1875). Unha gornición rusa instalouse nas proximidades da cidade en 1910, acelerando o desenvolvemento da pequena vila. En 1922, a gran municipalidade de Valkeala escindiuse en varias partes, converténdose unha delas en Kouvola.

Os ataques aéreos da Guerra de Inverno devastaron totalmente a cidade, mais a reconstrución acelerouse trala Guerra de Continuación. A comuna proclamouse cidade en 1960.

## Xeografía 
Kouvola encóntrase nun nó ferroviario nas proximidades da fronteira rusa e un centro comercial e administrativo. Está situada ao sur do país, a beira do río Kymijoki.

### Clima 

## Notas 
## Véxase tamén 
### Ligazóns externas 
* Páxina oficial (en varios idiomas)
Schwerin

**Schwerin** é unha cidade alemá, capital do estado de Mecklemburgo-Antepomerania. En 2011 tiña 95.300 habitantes, e era a segunda cidade máis populosa do seu estado, tras Rostock.
Irina Shayk

**Irina Valerevna Shayjlislamova** (en ) máis coñecida como **Irina Shayk** (en ), nada o 6 de xaneiro de 1986 en Yemanzhelinsk (Unión Soviética) é unha modelo rusa.

## Traxectoria 
No ano 2004 gañou o *Miss Cheliabinsk* e comezou a carreira de modelo e un ano despois xa se adicaba a iso profesionalmente, asinando un contrato coa axencia *Traffic* e no ano 2007 converteuse nunha nova debutante da revista *Sport Illustrated Swimsuit*.

Dende entón ten protagonizado varias portadas e campañas publicitarias para *Guess*, *Lacoste*, *La Perla* ou *Intimissimi*, sendo a imaxe e embaixadora desta última.

No ano 2011 saltou á fama ao saberse que sería a primeira modelo rusa en ser portada da Sport Ilustrated Swimsuit.

## Notas 
## Véxase tamén 
### Ligazóns externas 
Páxina oficial
Emanzhelinsk

**Emanzhelinsk** (ruso:* Еманжелинск*) é unha cidade e centro administrativo do distrito homónimo do Óblast de Chelyabinsk, en Rusia. Localízase na vertente oriental dos Montes Urais do Sur, 50&nbsp;km ao sur de Chelyabinsk, na fronteira con Kazakhstán. No ano 2010 o seu censo constaba de 30.216 habitantes.

## Historia 
Fundada no ano 1770 polos cosacos, converteuse nun asentamento mineiro de carbón en 1930 e foille concedido o estatuto de cidade o 25 de setembro de 1951.

## Véxase tamén 
### Ligazóns externas 
Datos xeográficos da cidade
Mizozoos

Os **mizozoos** (***Myzozoa***) son un grupo de microorganismos protozoarios pertencente aos Alveolata, que se alimentan por medio de mizocitose (perforan a célula que depredan cun tubo e zugan o seu contido).

Os mizozoos son ás veces considerados un filo, que contén os subfilos Dinozoa e Apicomplexa.

O termo "Miozoa" (protalveolados, dinoflaxelados, esporozoos, apicomónadas) tamén se utiliza ás veces, pero foi substituído por "Myzozoa".

A especie *Perkinsus marinus* e os Apicomplexa teñen histonas mentres que os dinoflaxelados parece que as perderon.

## Notas
Megagrupo plantas+HC+SAR

miniatura|230px

O **megagrupo plantas+HC+SAR** é unha das agrupacións utilizada nalgunhas clasificacións dos eucariotas.

Neste megagrupo están incluídas as especies que realizan a fotosíntese, coa excepción dos Euglenozoa.

No megagrupo están incluídos:
* Plantas
* Hacrobia (as siglas "HC" refírense a Haptophyta e Cryptophyta, que son os dous membros principais deste grupo)
* Supergrupo SAR (inclúe Stramenopiles, tamén coñecidos por Heterokonta, Alveolata e Rhizaria).

O megagrupo foi tamén descrito como a suma de Archaeplastida, Rhizaria, e os cromalveolados. Porén, isto débese simplemente a unha forma diferente de agrupar os mesmos organismos, orixinada polo descubrimento de que os cromalveolados non eran monofiléticos.

## Notas
Halvaria

**Halvaria** é un grupo de organismos eucarióticos que inclúe a Alveolata e a Heterokonta (stramenopiles).

Análises realizadas en 2007 e 2008 coincidiron en que as heterocontas e os alveolados están relacionados, formando un grupo reducido do clado dos cromalveolados. Foron agrupados xunto cos Rhizaria (orixinariamente un dos seis maiores grupos de eucariotas) para formar un clado denominado supergrupo SAR. Porén, análises filoxenéticas de 2016 puxeron en dúbida este grupo Halvaria ao suxerir que os Alveolata son o grupo máis próximo a Rhizaria, o clado R + A do supergrupo SAR.

Xa que nese estudo se incorporaron novos datos de secuenciación de Rhizaria, argumentan que o grupo Halvaria podería ser un artefacto por mor de falta de esforzo de mostraxe e polo efecto de aliñamento de secuencias distantes ("long branch attraction").

## Notas
Parlamento da Rioxa

[miniatura|right|250px|Fachada do antigo Convento da Mercé, sede do actual Parlamento da [A Rioxa|Rioxa.]]
O **Parlamento da Rioxa** (en castelán: *Parlamento de La Rioja*) é, xunto ao presidente e goberno rexionais, un dos tres órganos institucionais da comunidade autónoma da Rioxa, en España.

É o órgano supremo de representación da Rioxa, segundo recolle o Estatuto de Autonomía da Rioxa. Os seus membros son elixidos polos cidadáns de forma democrática nas Eleccións ao Parlamento da Rioxa e desempeña o papel lexislativo.

## Elección 
O parlamento consta de 33 escanos que se elixen nunha circunscrición única formada polo territorio da comunidade. Á hora de distribuír os escanos só se teñen en conta as candidaturas que superen o 5% dos votos; estes escanos repártense de forma proporcional en base ao método D'Hondt.

## Funcións 
O parlamento representa ao pobo da Rioxa, exerce a potestade lexislativa, aproba os orzamentos e as contas da Rioxa, impulsa e controla a acción política e de Goberno así como calquera outra competencia que lle corresponda dentro do marco legal no que se atopa (constitución, ordenamento xurídico etc).

As súas funcións detállanse no artigo 19 do Estatuto de Autonomía.

## Composición 
### Órganos do Parlamento 
* Presidente (José Ignacio Ceniceros)
* Mesa
* Xunta de portavoces
* Deputación permanente
* Comisións do Parlamento da Rioxa

### Repartimento de escanos (Lexislatura 2011-2015) 

## Sede 
miniatura|right|200px|Vista da fachada principal.
O edificio onde se atopa o Parlamento da Rioxa data do século XIV, aínda que sufriu importantes reformas durante o século XVI. Destaca a súa fachada barroca, que data de 1685.

Durante o século XIX é utilizado como cuartel, hospital militar, almacéns, prisión... ata que en 1889 establécese nela unha Fábrica de Tabacos, realizándose importantes reformas.

En 1978 volve a mans municipais. Trala creación do Estatuto de Autonomía, o edificio é restaurado en 1988, e o claustro do convento convértese no hemiciclo do Parlamento.
O resto do antigo convento foi reutilizado como sala de exposicións (Sala Amós Salvador) e como Biblioteca Pública do Estado.

## Notas 
## Véxase tamén 
### Outros artigos 
* Presidente da Rioxa
* Goberno da Rioxa
* Estatuto de Autonomía da Rioxa

### Ligazóns externas 
* Sitio oficial do Parlamento da Rioxa 
* Regulamento do Parlamento da Rioxa 
* Historia do Convento da Mercé
Juan Velasco Damas

**Juan Velasco Damas**, nado en Dos Hermanas (provincia de Sevilla) o 15 de maio de 1977, é un exfutbolista que xogaba na demarcación de lateral dereito.

## Traxectoria 
Tras xogar en equipos modestos chega ás categorías inferiores do Sevilla FC, finalmente debuta co primeiro equipo o 5 de marzo de 1997, esa tempada remata co descenso do equipo a Segunda División onde xogaria as dúas tempadas seguintes.

No verán de 1999 ficha polo Celta de Vigo para suplir a baixa de Michel Salgado, que fora vendido ao Real Madrid. Debutou co Celta o 22 de agosto de 1999.

En Vigo viviría os seus mellores anos como futbolista na época dourada do equipo, disputando a Copa da UEFA as cinco tempadas que permaneceu no club, agás a última, na que disputou a Liga de Campións, a isto habería que sumar un subcampionato de Copa na tempada 2000/01. Entre os seus partidos máis salientables están as goleadas ao SL Benfica (7-0) e Juventus (4-0) na Copa da UEFA.

No ano 2002 sufriría unha lesión que o tería sen xogar durante catro meses e que reduciría o seu rendemento de en diante, pasando de ser titular indiscutíbel a alternar o banco co once titular.

A tempada 2003/04, pese a comezar co debut do equipo na Liga de Campións rematou co descenso do equipo a Segunda División. Tralo descenso ficha polo Atlético de Madrid, onde xogaría dúas tempadas sen chegar a ser titular. No verán de 2006 ficha polo RCD Espanyol onde tivo problemas similares, porén o equipo proclamaríase subcampións da Copa da UEFA por tralo Sevilla FC.

En febreiro de 2007 fichou polo Norwich City da segunda división inglesa, e en 2008 polo Panthrakikos FC, equipo recentemente ascendido á primeira división grega.

En xaneiro de 2010 fichou polo Larissa FC, onde problemas crónicos nas costas fixérono retirarse do fútbol en 2011.

### Coa selección de fútbol 
A súa excelente primeira campaña no Celta valeulle ser convocado coa Selección de fútbol de España para o encontro disputado o 26 de xaneiro de 2000 ante Polonia e disputar a Eurocopa de Fútbol Bélxica/Países Baixos 2000

## Palmarés 
Subcampión da Copa do Rei 2001, final xogada no Estadio de La Cartuja (Sevilla), entre o Celta de Vigo e o Zaragoza.

Subcampión da Copa da UEFA 2007, final xogada en Glasgow entre o RCD Español e o Sevilla FC, con triunfo do equipo andaluz na quenda de penaltis despois de finalizar o encontro co resultado de 2-2.

### Campionatos internacionais
Celso Ferreira da Cunha

**Celso Ferreira da Cunha**, nado en Teófilo Otoni o 10 de maio de 1917 e finado en Río de Xaneiro o 14 de abril de 1989, foi un profesor, gramático, filólogo e ensaísta brasileiro. Era fillo de Tristão Ferreira da Cunha e tío de Aécio Neves.

O 13 de agosto de 1987 foi elixido membro da Academia Brasileira de Letras en substitución de José Honório Rodrigues na cadeira 35, sendo recibido o 4 de decembro de 1987 polo académico Abgar Renault.

## Obra 
* *O cancioneiro de Joan Zorro. Aspectos lingüísticos-texto crítico-glossário* (Río de Xaneiro, 1949)
* *O cancioneiro de Martin Codax* (Río de Xaneiro, 1956)
* «O dobre e o seu emprego nas cantigas de Paay Gomez Charinho», en *ID., Estudos de Poética Trovadoresca. Versificação e ecdótica*, Río de Xaneiro, Ministério da Educação e Cultura, Instituto Nacional do Livro, 1961, pp.&nbsp;201–219.
* *Gramática da Língua Portuguesa* (1972)
* *Língua portuguesa e realidade brasileira* (Río de Xaneiro, Tempo Brasileiro, 1975).
* *Língua, nação e alienação* (1981).
* «Sobre o texto e a interpretação das Cantigas de Martim Codax», en *Critique textuelle portugaise. Actes du Colloque* (París, outubro 1981), París, Fondation C. Gulbenkian, 1986, pp.&nbsp;65–83.
* *Nova Gramática do Português Contemporâneo* (1984, en colaboración con Luís Filipe Lindley Cintra).
* *Significância e movência no poesia trovadoresca. Questões de crítica textual* (Río de Xaneiro, Tempo Brasileiro, 1985).
* *A questão da norma culta brasileira* (Río de Xaneiro, Tempo Brasileiro, 1985).

## Véxase tamén 
### Ligazóns externas 
* Perfil na web da Academia Brasileira de Letras
Jesús Ares Otero

**Jesús Ares Otero**, nado en Foz o 20 de novembro de 1933 e finado o 8 de novembro de 2024, foi un futbolista galego que xogaba na demarcación de centrocampista.

## Traxectoria 
Comezou a xogar ao fútbol no equipo xuvenil do Foz, pasando logo ao primeiro equipo. Aos 16 anos foi estudar a Lugo e fichou pola Ximnástica Lucense, que lle pagaba os seus estudos. Con este club debutou na Segunda División, nun partido diante do Lleida, e a continuación disputou a promoción de permanencia, sen éxito.

Durante as tempadas 1952/53 e 1953/54 militou no Racing de Ferrol, tamén de Segunda, época na que aproveitou para realizar o servizo militar e estudar Comercio. A finais de marzo de 1954 fichou polo Celta de Vigo ao igual que Blas Artime, tamén procedente do Racing.

Debutou co Celta o 4 de abril de 1954 en Valencia, porén sería o único encontro que disputou esa tempada. Pese a que as primeiras tempadas non xogou demasiado na 1956/57 consagrouse no centro do campo do equipo xunto a Che Gutiérrez, dirixido por Alejandro Scopelli.

Ao finalizar esa tempada foi traspasado ao Atlético de Madrid por un prezo de 1&nbsp;250&nbsp;000 pesetas, porén non tivo continuidade en Madrid, polo que fichou polo CD Málaga da Segunda División. A continuación xogou catro tempadas no Salamanca e tres no Langreo, ata a súa retirada dos campos en 1966.

Tras deixar o fútbol foi armador de pesca e dirixiu dous barcos, o *Siempre Quintanero* e o *Eliseo Quintanero*, con base no porto da Coruña e que traballaban principalmente no Gran Sol.

## Vida persoal 
Casou en 1961 coa ponferradina Rosario Pardo Prada, coa que tivo tres fillos: Ana, Jesús e Celia.

## Notas 
## Véxase tamén 
### Ligazóns externas 
* Ficha do xogador en Bdfutbol .
Almudena Valiñas

**Almudena Valiñas Conchouso**, nada en 1986 no concello de Avión, Ourense, é unha política galega.

## Traxectoria 
Residente na parroquia de Amiudal Almudena foi concelleira no seu concello dende xuño de 2009. Nas eleccións municipais de 2007 foi número dou nas listas do Bloque Nacionalista Galego de Avión. 
Dende as eleccións municipais de 2011, nas que ocupou a candidatura á alcaldía polo mesmo partido, saíu elixida concelleira co 9,8% dos votos; fronte aos máis de 83 puntos porcentuais que conseguiron as filas do Partido Popular de Galicia.
Denune, Felmil, Begonte

** Denune** é un lugar da parroquia de Felmil no concello lugués de Begonte na comarca da Terra Chá. Segundo o IGE en 2011 tiña 20 habitantes (9 homes e 11 mulleres).
## Toponimia
O topónimo **Denune** podería ter orixe no nome de posuidor  a través do xenitivo () .

## Patrimonio
*Capela de Santo Antón.

*Cruceiro de Denune.

*Peto de ánimas.

## Lugares e parroquias
### Lugares de Felmil
### Parroquias de Begonte
## Notas
A Eirexe, Felmil, Begonte

**A Eirexe** é un lugar da parroquia de Felmil no concello lugués de Begonte na comarca da Terra Chá. Segundo o IGE, en 2024 tiña 30 habitantes (14 homes e 16 mulleres).

## Toponimia 
O topónimo **A Eirexe** (do latín , o lugar da igrexa) débese á presenza no lugar da igrexa de Santiago de Felmil.

## Lugares e parroquias 
### Lugares de Felmil 
### Parroquias de Begonte 
## Notas 
## Véxase tamén 
### Outros artigos 
*Lugares de Begonte
Juan Bautista Alonso

**Juan Bautista Alonso Español**, nado en Salcidos (A Guarda) o 14 de setembro de 1801 e finado en Madrid o 5 de decembro de 1879, foi un avogado e político galego, membro do Partido Progresista, deputado e senador. Publicou un libro de poesía.

## Traxectoria 
Fillo dun mestre de obras, de neno quedou orfo de nai. Estudou Filosofía e Dereito na Universidade de Salamanca. En Madrid estivo vinculado ao maxisterio de Alberto Lista e exerceu de avogado. Foi secretario da Academia del Mirto, á que pertencían, entre outros, José de Espronceda, Felipe Pardo y Aliaga e Ventura de la Vega. Mantivo relacións con José García de Villalta, Espronceda, Antonio García Gutiérrez, Patricio de la Escosura e Mariano José de Larra. Foi redactor de *El Eco del Comercio* e *La Abeja*. Fundou o periódico *El Guirigay* con Luis González Bravo e colaborou no *Semanario Pintoresco Español*. 

Foi deputado (entre 1839 e 1866) polas provincias da Coruña, Granada, Madrid, Pontevedra e Lugo e subsecretario do Ministerio da Gobernación con Salustiano de Olózaga.

Publicou, en lingua castelá, traballos xurídicos e, en 1834, o libro de poemas de estética neoclásica *Poesías* (Imp. de Tomas Jordan, Madrid, 358 páxinas).
Pediu que se declarase á cidade de Vigo capital da Provincia de Pontevedra. Colaborou con varias poesías no *Álbum de la Caridad*  de 1862 ("Mi patria", "Mi cortesana en el campo", "El duelo" e "El regalo campestre"), todas elas xa incluídas con anterioridade en *Poesías*.

## Obra 
* *Poesías*, 1834, Imp. de Tomas Jordan, Madrid, 358 páxinas.

## Galería de imaxes 
## Nota 
;Referencias

## Véxase tamén 
### Bibliografía 
* 
* 
* 
* 
* 
* 

### Outros artigos 
* Partido Progresista
### Ligazóns externas 
* Alonso, Juan Bautista, 1801-1879 na Biblioteca da Universidade de Santiago de Compostela.
* "Excmo. Sr. D. Juan Bautista Alonso" *La Voz del Tecla*. n.º 190 (5/12/1914) .
Kokkola

**Kokkola** (en finés) ou **Karleby** (en sueco) é unha cidade de Finlandia, capital da rexión de Ostrobotnia Central. Ten unha poboación de 46.779 habitantes segundo o censo de 2012.

## Etimoloxía 
O nome en finés *Kokkola* significa "lugar de fogata" ou "lugar da aguia", xa que a palabra finesa *kokko* significa á vez fogueira e aguia mariña (o sufixo *-la* indica localizaión). Ata o 1 de xaneiro de 1977 foi coñecida en sueco como *Gamlakarleby*, cando o concello de Kaarlela (en sueco *Karleby*) fusionouse con Kokkola, e a cidade adoptou o nome sueco de *Karleby*. A palabra *gamla* significa "vila", *karl* significa "home" ou "campesiño" e *by* significa "vila", polo que a tradución do antigo nome sueco sería "antiga vila de campesiños". O nome en latín era *Carolina Vetus*.

## Historia 
miniatura|Igrexa de Kaarlela.
A cidade de Kokkola foi fundada en 1620 polo rei Gustavo II Adolfo de Suecia, cando Finlandia formaba parte do Imperio Sueco. Kokkola foi fundada como porto de embarque para o comercio de alcatrán. Tamén se converteu nun importante centro de construción naval.

En xuño de 1854 produciuse un importante acontecemento histórico coñecido como a "Escaramuza de Halkokari", durante a Guerra da Crimea. Os Royal Marines do HMS Vulture e HMS Odin trataron de chegar á terra para saquear a cidade, mais foron repelidos pola defensa local, moitos dos cales eran civís armados con rifles de caza. Un dos 9 barcos máis pequenos (un canoneiro) caeu nas mans dos defensores da cidade. Como tal, ese barco foi o único buque da royal Navy en posesión estranxeira en 1914. O barco pode verse actualmente no Parque Inglés de Kokkola. O concello rexeitou devolver o barco a pesar de varias solicitudes por parte do goberno do Reino Unido, a máis recente por parte de John Stuttard, o Lord Mayor de Londres. O Tesouro Británico paga anualmente unha pequena suma para o mantemento de nove tumbas dos nove Royal Marines mortos en combate durante a escaramuza á congregación local.

En 1977, o concello veciño de Kaarlela (en sueco *Karleby*) fusionouse co de Kokkola (coñecido en sueco ata o momento como *Gamlakarleby*). En 2009, os concellos de Lohtaja, Kälviä e Ullava fusionáronse tamén con Kokkola.

## Notas 
## Véxase tamén 
### Outros artigos 
* Lista de municipios de Finlandia nos que o finés non é a única lingua oficial

### Ligazóns externas 
* Páxina oficial
Regueira

O topónimo **Regueira** pode referirse a:

;En Galiza
***Regueira**, lugar da parroquia de Felmil no concello de Begonte;
***Regueira**, lugar da parroquia de Beán no concello de Ordes;
***Regueira**, lugar da parroquia de Insua no concello de Vilalba;
***Regueira de Abaixo**, lugar da parroquia de Lema no concello de Carballo;
***Regueira de Arriba**, lugar da parroquia de Lema no concello de Carballo;
***Lamarregueira**, lugar da parroquia de Camporramiro no concello de Chantada.

Amais, como apelido, **Regueira** pode referirse a:

***Xosé Luís Regueira**, lingüista galego (n. 1958).
***Belén Regueira**, xornalista galega (n. 1977).
***Mario Regueira**, escritor galego (n. 1979).

## Véxase tamén
### Outros artigos
La Voz del Tecla

***La Voz del Tecla*** foi un semanario editado na Guarda entre 1911 e 1920.

## Traxectoria 
Subtitulado *Semanario católico e independiente*, apareceu o 30 de abril de 1911. De carácter conservador e católico, publicábase os domingos. O propietario e director era Vicente de Vicente Táboas; como redactores figuraban os sacerdotes José Alonso Obregón, José Vicente Álvarez, Juan Rey Iglesias e Martín Álvarez Álvarez e o farmacéutico Julián López García; como redactor gráfico Mariano Jiménez Hueto. Entre os seus colaboradores estaba Juan Domínguez Fontela. Tiña entre outras as seccións "Del Distrito" e "Ecos del Tecla". Cesou a súa publicación por dificultades económicas co número 485, o 4 de setembro de 1920.

## Véxase tamén 
### Bibliografía 
* 

* 
### Outros artigos 
* Lista de publicacións impresas da provincia de Pontevedra
### Ligazóns externas 
* Un periódico, una imprenta y un periodista (XI)
* Contido de varios números
* Contido do número 1
Sebastián Losada

**Sebastián Losada Bestard**, nado o 3 de setembro de 1967 en Madrid é un exfutbolista que xogaba na demarcación de dianteiro.

## Traxectoria 
Formouse nas categorías inferiores do Real Madrid, con cuxo primeiro equipo chegou a debutar o 9 de setembro de 1984, con 17 anos. Porén ante a falta de oportunidades foi cedido ao RCD Espanyol, onde foi subcampión da Copa da UEFA na tempada 1987/88 nunha final agónica a dous encontros ante o Bayer Leverkusen, na que tras marcar dous goles no partido de ida errou o penalti decisivo tras o empate final.

Ao finalizar a cesión volveu ao Real Madrid, onde militou tres tempadas sen moitas oportunidades para xogar. En 1991 fichou polo Atlético de Madrid, mais tampouco xogou moito e marchou do club antes de finalizar a primeira tempada tras varios enfrontamentos co presidente, Jesús Gil.

Tras un breve paso polo Sevilla FC, onde compartiu equipo con Diego Armando Maradona, fichou polo Celta de Vigo en 1993, co equipo vigués chegaría á final da Copa do Rei en 1994.

Tras finalizar contrato co Celta en 1995 retirouse do fútbol para adicarse á súa carreira de avogado. No ano 2004 presentouse como candidato a presidir a Real Federación Española de Fútbol, pero non recibiu ningún voto.

### Coa selección de fútbol 
Foi un habitual das categorías inferiores da Selección de fútbol de España, coa Sub-20 disputou o Mundial de Rusia chegando ata a final, encontro que perdería ante o Brasil, porén foi o máximo goleador do campionato e membro do once ideal.

O 18 de xaneiro de 1995, ano da súa retirada, debutou coa selección absoluta, nun encontro ante o Uruguai.

## Palmarés 
* 2 Ligas co Real Madrid: 1988/89 e 1989/90
* 1 Copa do Rei co Real Madrid: 1988/89
* 1 Copa do Rei co Atlético de Madrid: 1991/92
* 1 Copa da UEFA co Real Madrid: 1984/85
* 1 Copa da Liga co Real Madrid: 1984/85
* 3 Supercopas co Real Madrid:1988/89, 1989/90 e 1990/91
50/50

***50/50*** é un filme estadounidense dirixido por Jonathan Levine que se estreou no 2011. O guión foi creado por Will Reiser, e está protagonizado por Joseph Gordon-Levitt e Seth Rogen.

## Sinopse 
Adam é un rapaz de 27 anos ó que lle diagnostican un cancro. Coa axuda do seu mellor amigo, a súa nai e a terapeuta dun centro de rehabilitación, Adam descobre cales son as cousas máis importantes da vida.

## Personaxes 
* Joseph Gordon-Levitt como Adam Lerner
* Seth Rogen como Kyle Hirons
* Anna Kendrick como Katherine McKay
* Bryce Dallas Howard como Rachael
* Anjelica Huston como Diane Lerner
* Serge Houde como Richard Lerner
* Andrew Airlie como Dr. Ross
* Matt Frewer como Mitch Barnett
* Philip Baker Hall como Alan Lombardo
* Donna Yamamoto como Dr. Walderson
* Sugar Lyn Beard como Susan
* Yee Jee Tso como Dr. Lee
* Sarah Smyth como Jenny
* Peter Kelamis como Phil
* Jessica Parker Kennedy como Jackie
* Daniel Bacon como Dr. Phillips
* P. Lynn Johnson como Bernie
* Laura Bertram como Claire
* Matty Finochio como Ted
* Veena Sood como Enfermeira Stewart

## Galardóns e nomeamentos 
* 2011: Globos de Ouro: 2 nomeamentos, incluíndo Mellor filme comedia/musical
* 2011: National Board of Review: Mellor guión orixinal.
* 2011: Independent Spirit Awards: Mellor guión novel. 3 nomeamentos.
* 2011: Critics Choice Awards: Nomeado a Mellor guión orixinal.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie
Henrique Guedes da Silva

**Henrique Guedes da Silva**, nado o 6 de marzo de 1972 en Recife (Brasil) é un futbolista que xoga na demarcación de dianteiro centro.

## Traxectoria 
Comezou a xogar nas categorías inferiores do Fluminense, porén ante a falta de oportunidades fichou polo São Cristovão, onde coincidiu con Vagner e Ronaldo, e despois polo CSA de Maceió, onde militou dous anos proclamándose pichichi do campionato.

Tras xogar no União São Jorge ficha polo Os Belenenses de Portugal e ao ano seguinte polo UD Salamanca, tras unha mala tempada en Salamanca é cedido ao CD Leganés, e tras un bo ano no que marca 14 goles ficha polo Málaga CF, onde pasa os seus mellores anos.

Xoga en Málaga dúas tempadas, na primeira delas proclámase pichichi de Segunda División axudando ao equipo a ascender a Primeira, e ao ano seguinte queda na segunda posición na clasificación de máximo goleador so despois de Salva Ballesta.

Estas boas actuacións fan que fiche polo Celta de Vigo por un prezo de 2300 millóns de pesetas, converténdose na fichaxe máis cara da historia do club. En Vigo comeza cuns números aceptabeis pero as súas cifras anotadoras e peso no equipo van diminuíndo ata que na tempada 2004/05 é cedido ao CF Estrela Amadora e no mercado de inverno definitivamente traspasado ao Krylia Sovietov ruso.

En Rusia non dura moito e ese mesmo ano é traspasado ao Os Belenenses, onde tampouco ten fortuna e en 2005 volve ao seu país, ao Clube Atlético Mineiro. Porén en 2006 volve a España, ao CD Linares da Segunda División B, onde xoga ata mediada a tempada 2007/08. Deixa o club a causa dos problemas económicos que o levan á disolución e ficha polo Unión Estepona CF, onde permanece ata 2010 despois de acadar o ascenso á Segunda División B.

En 2010 volve ao Brasil ao CSA de Maceió, onde seguía xogando no 2011 á idade de 40 anos.

### Coa selección de fútbol 
O seu bo papel no Málaga levouno a ser convocado coa Selección de fútbol de España en tres ocasións, debutou o 7 de outubro de 2000 ante Israel.
Barrazoso Vello, Gaibor, Begonte

**Barrazoso Vello** é un lugar da parroquia de Gaibor no concello lugués de Begonte na comarca da Terra Chá.
## Toponimia
O topónimo **Barrazoso Vello** podería ben ser un fitónimo derivado de *baraza* ou ben un orónimo derivado do termo *barro*.
## Patrimonio
Capela de Santo André.

## Lugares e parroquias 
### Lugares de Gaibor 
### Parroquias de Begonte 
## Notas
Borreiros, Gaibor, Begonte

**Borreiros** é un lugar da parroquia de Gaibor no concello lugués de Begonte na comarca da Terra Chá. Segundo o IGE, en 2011 tiña 7 habitantes (6 homes e 1 muller).
## Toponimia
O topónimo **Borreiros** podería ser un orónimo que faga referencia a un terreo con *borra*, sedimentos.

## Lugares e parroquias 
### Lugares de Gaibor 
### Parroquias de Begonte 
## Notas
Calle do Sol, Gaibor, Begonte

**Calle do Sol** é un lugar da parroquia de Gaibor no concello lugués de Begonte na comarca da Terra Chá. Segundo o IGE en 2011 tiña 11 habitantes (5 homes e 6 mulleres).
## Toponimia
O topónimo **Calle do Sol** indica un camiño ou rúa orientado cara ao leste, lugar de saída do Sol.

## Lugares e parroquias
### Lugares de Gaibor
### Parroquias de Begonte
## Notas
The Bay

***The Bay*** é un filme estadounidense dirixido por Barry Levinson que se estreou no 2012.

## Sinopse 
Suspense sobre unha catástrofe medioambiental en Maryland durante a celebración do Día da Independencia o 4 de xullo. Unha especie de desastre ecolóxico que provoca a mutación do parasito *Cymothoa exigua*, traerá o caos a unha pequena vila a carón da Baía de Chesapeake.

## Personaxes 
* Kether Donohue como Donna Thompson
* Kristen Connolly como Stephanie
* Anthony Reynolds como Steve Slattery
* Michael Beasley como Oficial Jimson
* Jane McNeill como Vítima #1

## Véxase tamén 
### Ligazóns externas 
* Páxina oficial 
* Ficha na IMDb
Fonfría, Gaibor, Begonte

**Fonfría** é un lugar da parroquia de Gaibor no concello lugués de Begonte na comarca da Terra Chá. Sitúase a carón de Fontefría (Xoibán, Vilalba).
## Toponimia
O topónimo **Fonfría** sería en orixe *Fonte Fría*, indicando a presenza dunha fonte ou manancial.

## Lugares e parroquias 
### Lugares de Gaibor 
### Parroquias de Begonte 
## Notas
Satellite Stories

**Satellite Stories** é unha banda de música de indie pop formada en Oulu. A banda está formada por Esa Mankinen (voz e guitarra), Marko Heikkinen (guitarra), Jyri Pesonen (baixo) e Olli-Pekka Ervasti (batería). O seu primeiro álbum, *Phrases to Break the Ice*, foi estreado polo selo independente XYZ Berlin o 21 de setembro de 2012. A finais de 2012, a banda fixo público un contrato coa compañía BMG.

## Traxectoria 
A súa música e as súas actuacións en directo foron louvadas por revistas de música británicas e medios como *NME*, *Q*, *Clash*, MTV UK e *The Fly*.

A banda lanzou o seu segundo álbum de estudio, *Pine Trails*, a finais de 2013. En agosto de 2014, a banda comezou a gravar o seu terceiro álbum no Reino Unido xunto co produtor Barny Barnicott. Barnicott traballou previamente con Arctic Monkeys, The Temper Trap e Editors.

## Membros da banda 
*Esa Mankinen - guitarra, voz
*Marko Heikkinen - guitarra
*Jyri Pesonen - baixo
*Olli-Pekka Ervasti - Batería

## Discografía 
### Álbums de estudio
* *Phrases to Break the Ice* (2012)
* *Pine Trails* (2013)
* *Vagabonds* (2015)
* *Young Detectives* (2017)
* *Cut Out the Lights (2018)

### EPs 
* *Promo EP* (2010)
* *Scandinavia EP* (2012)
* *Singles Remixed EP* (2013)

### Sinxelos 
* *Family* (2011)
* *Blame the Fireworks* (2011)
* *Anti-lover* (2012)
* *Sirens* (2012)
* *Kids Aren't Safe in the Metro* (2013)
* *Scandinavian Girls* (2013)
* *Campfire (2013)
* *The Trap* (2014)
* *Heartbeat*  (2015)
* *Campus*  (2015)
* *Miracle* (2016)
* *Confetti* (2017)

## Notas 
## Véxase tamén 
### Ligazóns externas 
*Páxina oficial
Porta do Cao, Gaibor, Begonte

**Porta do Cao** é un lugar da parroquia de Gaibor no concello lugués de Begonte na comarca da Terra Chá.
## Toponimia
O topónimo **Porta do Cao** contén dous elementos: **Porta** sinala un espazo de entrada ou paso, mentres que **Cao** (derivado da forma ) se refire a un alcume dado a unha persoa vella, que acabou derivando en apelido.

## Lugares e parroquias 
### Lugares de Gaibor 
### Parroquias de Begonte 
## Notas
O Pazo, Gaibor, Begonte

**O Pazo** é un lugar da parroquia de Gaibor no concello lugués de Begonte na comarca da Terra Chá. Segundo o IGE en 2011 estaba despoboado.
## Toponimia
O topónimo **O Pazo** procede do latín , referido a unha casa grande. A construción que lle dá nome, do ano 1616, ten na fachada un escudo coas armas das casas de Lanzós, Baamonde e Saavedra.

## Lugares e parroquias 
### Lugares de Gaibor 
### Parroquias de Begonte 
## Notas 
## Véxase tamén 
### Outros artigos 
*Lugares de Begonte
Gonzalo Bouza-Brey

**Gonzalo Bouza-Brey Villar**, nado en Vilagarcía de Arousa o 18 de abril de 1952 e finado na mesma vila o 23 de decembro de 2012, foi un escritor e político galego.

## Traxectoria 
Estudou no Colexio Manuel Peleteiro de Santiago de Compostela e licenciouse en dereito na Universidade de Santiago de Compostela. Despois de facer o servizo militar volveu a Vilagarcía de Arousa a traballar no despacho de procurador do seu pai.

Iniciouse na militancia política no PCG da clandestinidade, e convértese nunha das principais figuras comunistas de toda a comarca da Arousa. Foi candidato ao Congreso do PCE pola provincia de Pontevedra nas eleccións de 1979. Foi elixido concelleiro nas primeiras eleccións municipais, precisamente en Vilagarcía, e ocupou o cargo de primeiro tenente de alcalde na primeira corporación democrática, en pacto co PSdeG e co seu alcalde José Recuna.

Animador cultural da vida vilagarciá, foi membro de numerosas asociacións, presidente de congresos poéticos, e poeta e escritor el mesmo, tanto de temas literarios como etnográficos.

Finou en Vilagarcía de Arousa o 23 de decembro de 2012, por unha caída na rúa.
## Obra 
### Poesía 
* *Canto en tres tempos de amor e esperanza* (1972)
* *Periplo de amor e mar*

### Ensaio 
* *Ferro Couselo e o Ateneo do Ullán* (2000).
* *Luis Bouza-Brey, obra completa*.
* *Os arousáns polo mundo. Nós tamén fumos emigrantes* (2008).
* *O alcumario de Arousa, do Ullán e do Salnés* (2008).

## Vida familiar 
Fillo de Lucho Bouza e Celia Villar, sobriño de Fermín Bouza Brey e irmán de Luís Bouza-Brey. Deixou dous fillos, Gonzalo e Olalla.

## Notas 
## Véxase tamén 
### Ligazóns externas 
* Vídeo con fragmentos dunha conferencia impartida por Gonzalo Bouza-Brey, sobre a figura do escritor Xosé Ibáñez.
Plaid Cymru

**Plaid Cymru** (que en galés quere dicir **Partido de Gales**) é un partido político galés de carácter nacionalista e socialista democrático. Ideoloxicamente, Plaid posiciónase na centro-esquerda do espectro político británico, e está a prol da independencia de Gales do Reino Unido.

Plaid Cymru foi creado en 1925 e conseguiu o seu primeiro escano no Parlamento do Reino Unido en 1966. O partido conta con tres dos 40 escanos galeses no Parlamento británico, 10 dos 60 escanos do Parlamento galés e 202 dos 1&nbsp;264 concelleiros locais. É membro da Alianza Libre Europea e no 2018 tiña 11&nbsp;500 militantes.

## Notas 
## Véxase tamén 
### Ligazóns externas 
* Páxina oficial
Fondevila, Borrifáns, Oza-Cesuras

**Fondevila** é un lugar da parroquia de Borrifáns no concello coruñés de Oza-Cesuras, na comarca de Betanzos. Segundo o INE, en 2025 tiña 2 habitantes (2 homes), o que supón unha diminución en relación a 2011, cando tiña 3 habitantes.

## Lugares e parroquias 
### Lugares de Borrifáns 
### Parroquias de Oza-Cesuras 
## Notas
José Luis Nogueira

**José Luis Nogueira Rodríguez**, nado en Santiago de Compostela en 1926 e finado en Vilagarcía de Arousa o 1 de abril de 2007, foi un empresario e político galego.

## Traxectoria 
En 1955 casou para Vilagarcía de Arousa, onde participou en diversos colectivos empresariais. Concelleiro durante o franquismo, foi designado como alcalde de Vilagarcía en 1976. Durante o seu mandato rematáronse as obras da traída de auga dende o río Umia á zona urbana de Vilagarcía. Continuou como concelleiro por UCD logo das primeiras eleccións locais democráticas de 1979. Ademais, ocupou un asento de deputado provincial entre 1979 e 1983, da que foi vicepresidente. Foi secretario xeral da Presidencia no primeiro goberno da Xunta de Galicia (1979-1981). Nos anos noventa foi presidente da Federación de Empresarios de Arousa. Tamén foi presidente da Fundación Galega contra o Narcotráfico.

## Notas
Victoriano Piñeiro

**Victoriano Piñeiro Acosta**, nado en Vilagarcía de Arousa en 1920 e finado no mesmo concello o 9 de outubro de 1993, foi un político galego.

## Traxectoria 
Con estudos en Dereito na Universidade de Santiago de Compostela. Foi procurador dos tribunais. Traballou como auditor e xestor en Vilagarcía de Arousa onde foi designado concelleiro en 1960. Cinco anos despois, en 1965 foi nomeado, pola ditadura franquista, alcalde da cidade, cargo que ocupou ata a súa dimisión en 1976. Tamén ocupou un escano de deputado provincial durante máis dunha década. Durante o seu mandato como alcalde, Vilagarcía coñeceu unha excesiva expansión urbana.

Adquiriu xudicialmente, sendo alcalde de Vilagarcía de Arousa, o pazo Quinteiro da Cruz, en Lois, onde conseguiu unha importante colección de camelias.

## Recoñecementos 
Medalla de Ouro de Vilagarcía. Foi nomeado alcalde honorario perpetuo e fillo predilecto de Vilagarcía.

## Vida persoal 
Casou con Maruxa Lago, e foi pai de Carmen, Beatriz, Teresa e Pedro Piñeiro Lago.
## Notas
Peteiro (homónimos)

O termo **Peteiro** ou **bico** é unha formación córnea nas aves.

Como topónimo, pode referirse a:

;En Galiza
***Peteiro**, lugar da parroquia de Rois, no concello de Bergondo;
***Peteiro**, lugar da parroquia de Deixebre, no concello de Oroso;
***O Rego de Peteiro**, lugar da parroquia de Présaras, no concello de Vilasantar.

## Véxase tamén
### Outros artigos
Rorís

O topónimo **Rorís** pode referirse a:

;En Galiza
***Rorís**, lugar da parroquia de Armentón, no concello de Arteixo;
***Rorís**, lugar da parroquia de Borrifáns, no concello de Oza-Cesuras;
***Rorís**, lugar da parroquia de Lourizán, no concello de Pontevedra;
***Rorís**, lugar da parroquia de Teis, no concello de Vigo.

## Véxase tamén
### Outros artigos
Der Golem, wie er in die Welt kam

***Der Golem, wie er in die Welt kam*** é un filme mudo alemán dirixido por Paul Wegener e Carl Boese que se estreou en 1920. O guión baséase na novela de 1915 *Der Golem* de Gustav Meyrink. O filme é o terceiro dos tres que Wegener fixo sobre o ser golem, sendo as outras dúas *Der Golem* (1915) e a comedia curta *Der Golem und die Tänzerin* (1917). Este filme é o máis famoso dos tres de Wegener porque é o único que non se perdeu e chegou ata a actualidade.

## Sinopse 
No século XVI, no gueto de Praga, vivía o Rabino Löw, mago e mestre na arte da nigromancia. Para evitar a expulsión dos xudeus, ordenada polo Emperador Rodolfo II, modelou a figura de arxila do Golem e invocou ó espírito de Astaharot para que lle outorgase a vida. Porén, cando os xudeus conseguen quedar na cidade, e o Golem salva a vida do Emperador, o rabino trata de invalidar o seu conxuro e quitarlle a vida porque xa realizou o seu cometido. Pero cando un servente, cegado de amor, devólvelle a vida, a figura de arxila escapa da influencia humana e convértese nunha ameaza.

## Personaxes 
* Albert Steinrück como Rabbi Loew
* Paul Wegener como Golem
* Lyda Salmonova como Miriam
* Ernst Deutsch como Famulus
* Lothar Müthel como o Cabaleiro Florian
* Otto Gebühr como Emperador Luhois
* Hans Stürm como Rabbi Jehuda
* Max Kronert como gardián das portas
* Greta Schröder como Dama da corte
* Loni Nest como Nena pequena

## Notas 
## Véxase tamén 
### Ligazóns externas 
* Ficha na IMDb 
* Ficha en RottenTomatoes
Fran Allo

**Francisco Javier Allo Suárez**, máis coñecido como **Fran Allo**, nado en Santiago de Compostela o 6 de xuño de 1988, é un cantante galego.

## Traxectoria 
Comezou a súa andaina musical aos 14 anos participando nos *Premios Veo Veo de Teresa Rabal*, certame no que recibiu a *Mención Especial á Mellor Voz*. Ese mesmo ano inicia os estudos de canto e técnica vocal con Guadi Galego e Ramón Bermejo. Continúa participando en diversos concursos, obtén o segundo premio no programa *Menudos Cantantes* e forma parte na preselección de *Eurojunior* de TVE. 

A súa actividade radiofónica comeza en Radio Obradoiro, emisora na que realiza durante tres anos un magazine propio titulado *Casi que sí*. Durante os anos seguintes participa nos programas de televisión *Tienes talento*, *Rumbo a la Fama*, *Son de Estrelas* e realiza audicións con Juan Carlos Calderón. 

## Obra discográfica 
* *El sueño que persigo* (2013), producido e composto integramente por Chema Purón. Este primeiro álbum consta de 11 temas inéditos entre os que destaca *Alma galega* interpretada na lingua nativa de Fran, o galego, e outra versión en castelán para o mercado de fala hispana. 

## Véxase tamén 
### Ligazóns externas 
* *Fran Allo*, Web oficial do cantante.
Vaasa

**Vaasa** (en sueco *Vasa*) é unha cidade de Finlandia situada no oeste do país, na rexión de Ostrobotnia, sendo a capital da rexión. Segundo o censo de 2012, a cidade tiña unha poboación de 60.996 habitantes.

## Historia 
A historia de Korsholm ("Illote da Cruz, *Mustasaari* en finés) e de Vaasa comezou no século XIV, cando exploradores da rexión desembarcaron na actual Antigua Vaasa. A mediados do século construíuse a igrexa de Santa María, e en 1370 o forte de Korsholm, o Crysseborgh, foi tomado e serviu como centro administrativo do Condado de Vaasa. O rei Carlos IX de Suecia fundou o 2 de outubro de 1606. En 1611 foi rebautizado en honor á Casa Real de Vasa.

Grazas á súa proximidade ao mar e grande actividade comercial, Vaasa converteuse nun importante centro industrial no século XVII e a súa 
poboación incrementouse.

## Notas 
## Véxase tamén 
### Outros artigos 
* Lista de municipios de Finlandia nos que o finés non é a única lingua oficial

### Ligazóns externas 
* Páxina Oficial
Partido Comunista de Azerbaidján

O **Partido Comunista de Azerbaidján** (en azerí: *Azərbaycan Kommunist Partiyası*, en ruso: *Коммунистическая партия Азербайджана*) foi o partido político da República Socialista Soviética de Azerbaidján, facendo del unha rama do PCUS, ata o 16 de setembro de 1991, cando foi formalmente desmembrado.

## Secretarios xerais